জাতীয় জীবনে আজ সামাজিক মূল্যবোধ সম্পূর্ণ ভূলুণ্ঠিত। একটি উচ্ছৃঙ্খল জাতির যতগুলো বৈশিষ্ট্য এক এক করে আমরাও যেন তা আজ সেগুলোর সাথে সম্পৃক্ত হতে চলছি। মানুষ যত আধুনিক ধারায় শিক্ষিত হচ্ছে ততই যেন ধর্ম থেকে দূরে সরে যাচ্ছে। বাংলাদেশে আজ সামাজিক ক্ষেত্রে ধর্মনিরপেক্ষতার নামে যে ইসলাম ও মুসলিমবিরোধী আত্মিক এবং ধর্মীয় সদাচারের অবক্ষয় ঘটানো হচ্ছে তার ফলে কী হচ্ছে? আজ ছাত্ররা শিক্ষককে পেটাচ্ছে। শিক্ষক তার নারী ছাত্রীকে যৌন নির্যাতন করছেন! অথচ সে মেয়েতুল্য। ছাত্ররা সহপাঠী ছাত্রীদের উৎসব করে ইজ্জতহানি ঘটাচ্ছে! অথচ সে তার বোনের মতো। পিতা পুত্রকে; মা ছেলেকে; ছেলে মাকে; ভাই বোনকে; এরকম অসংখ্য রকম নির্যাতন, রাষ্ট্রীয় দুর্নীতি ও দুঃশাসন সমাজকে গোটা সমাজকে আজ অক্টোপাসের মতো ঘিরে ফেলেছে। প্রতিদিন গড়ে ১১ জন করে খুন হচ্ছে। এই সরকারের সময় সবচেয়ে সস্তা হলো মানুয়ের জীবন। বিশেষ করে নারীনির্যাতন বেড়েছে রেকর্ড পরিমাণ। ইভটিজিং এখন মহামারী আকার ধারণ করেছে। সাথে যোগ হয়েছে শিশুহত্যার মতো জঘন্য নিষ্ঠুর ও অমানবিক অপরাধ।